Povelja kneza Muncimira (892.)
Transkript:

In nomine patris et filii et spiritus sancti. Anno utique, sacram postquam Christus carnem ex virgine sumpsit, DCCCXCII. indictione XI. sub die VI. kalendas octobrium. Cum magnae inter salonitanum et nonensem presulibus, verterentur de quadam facta donationae, a Tirpimiro piisimo duce in iuris sanctae matris ecclesiae Domnii et Anastasii beatorum martyrum, quandam mancipando ecclesiam sancti Georgii, quae sita est in Petalio; videntur contentiones; dicente Petro spalatensium archiepiscopo: hanc quam dicitis ecclesiam donatam a praefato duce, et priuilegii statuto roboratam, in nostrae iuris ecclesiae sub testimoniorum notitia mancipatum habemus. Respondens Aldefreda nonensis ecclesiae paesul, dicebat: non ita habetur, sed nostrae potius ecclesiae dominio detinetur, quoniam non in ecclesia sanctorum Domnii et Anasthaaii, ut dicitis, possidenda, sed ipsius presuli fruenda ad tempus tradita est. His ita habentibus comperto, placuit mihi Muncimir diuino munere iuuatus Croatorum dux, residente paterno solio, diuino spiramine communi consilio cum meis cunctis fidelibus, et primatibus populi omni opposita et praetermissa contentione, dictam iam sancti Georgii ecclesiam in sanctorum martyrum Domnii et Anasthasii, cum omni suo introitu et exitu subiugare priuilegio, cum servis et ancillis, campis et uineis, pratis et siluis, cuncta mobilia et immobilia omnia, quam ecclesiam teste et auctore deo volo, ut nullus deinceps de successoribus meis, de potestate spalatensium ecclesiae subtrahere audeat, vel quomodolibet diripere, sed iuxta priscam consuetudinem, ut donatam a patre meo recolimus, et mox per praesens priuilegium denuo mancipamus, ut omnino subiaceat dictae ecclesiae iure; qui vero postmodum auaritiae facibus accensus, atque in superbiae cornibus eleuatus, statuta nostra parui pendens, nuper factam ecclesiam a dominio sanctorum Domnii atque Anasthasii subtrahere voluerit, vel quolibet modulo donationem dictam nocere temptauerit iram omnipotentis dei coelorum arbitri saluatoris mundi incurrat, et sanctorum omnium maledictionis vinculo CCCXVIII patrum insolubiliter denodetur, descendantque super eum et domosua, sibique consentientibus, decem quas in Egypto habitae sunt plagae, et lepra Naaman Syri ab iis nunquam cum iis sanctorum constantia cum diabolo et eius horribilibus angelis, et Juda Iscariotae in gehennae barathro munerentur, ubi ignis non extinguitur, et vermes non moriuntur. Actum est in Biaci, ante fores ecclesiae sanctae Marthae martyris tempore et dimidium, nuper ut fuimus. Hoc palam testibus consentientibus, atque subscribentibus, dein ne aboleatur in posterum anulo nostro iussimus in calce signari.
Signum manu mei, qui sum Muncimiro auctore huius donationis cartulae.
Signum mei Budimiro iupano Palatino.
"       "  Zelliuero iupano Cleonie.
"       "  Petro iupano.
"       "  Prisna maccehario iupano.
"       "  Pruadra iupano cauallario.
"       "  Zelisto iupano camerario.
"       "  Zellidedo iupano pincernario.
"       "  Boledrago iupano camerario.
"       "  Budimiro iupano comitisse.
"       "  Cresamustlo camerario secundo.
"       "  Stephano filio Budimiri camerario tertio.
"       "  Zellidrago maccehario comitisse.
"       "  Prubitecho filio Petri iupani.
"       "  Dragasai filii Semicasui.
"       "  Tugina iupano armigeri.
"       "  Zitallo superposito monasteriis.
"       "  Leledrago iupano Clisse.
"       "  Paualio Linicena.
Sequenti autem die, qui est tertio calendis octobris, veniens ego saepe fatus dux in ciuitate Spalati ante sanctissimorum dictorum altaria, et priuilegii paginulam manu propria inter cetera munuscula, quae manus nostrae inuenire voluerant, super sacrosancti Domnii altario obieci, et donatione praedicta mancipata sancti Domnii abii.
Ego Firminus diaconus et capellanus dicti ducis, praecipiente mihi domino meo Muncimiro glorioso duce, coram dictis testibus audita scripsi, et postam tradita feliciter compleui.

Prijevod:

U ime Oca i Sina i Duha Svetoga. U godini utjelovljenja Kristova 892., indikcije IX., 

Izvori za hrvatsku povijest srednjega vijeka